หุ้นปิดเช้าบวก 4.41 จุด
ดัชนีหุ้นปิดเช้าบวก 4.41 จุดที่ระดับ 1,193.15 จุด มูลค่าการซื้อขาย 12,420.55 ล้านบาท
3 ก.ค. 2555

ดัชนีหุ้นปิดเช้าบวก 4.41 จุดที่ระดับ 1,193.15 จุด มูลค่าการซื้อขาย 12,420.55 ล้านบาท  




นักวิเคราะห์ฯเผยตลาดหุ้นไทยเช้านี้ยังมีโมเมนตัมเป็นบวกเช่นเดียวกับตลาดภูมิภาค มองยังรับผลดีจากการประชุมผู้นำอียูที่ได้ข้อสรุปเป็นแนวทางนำไปสู่การปฏิบัติได้ และในวันที่ 5 ก.ค.นี้จะมีการประชุม ECB คาดจะปรับลดดอกเบี้ย 0.25% นอกจากนี้ตัวเลขเศรษฐกิจไทยก็ยังดีอยู่ ทำให้มองว่าเศรษฐกิจไทยยังไปได้แม้จะถูกกระทบจากเศรษฐกิจโลกที่ซบเซา แต่ก็ต้องคำนึงว่าการแก้ไขปัญหาในยุโรปต้องใช้เวลา ระหว่างทางตลาดฯจึงอาจแกว่งตัวได้ บ่ายนี้ตลาดฯคงยืนบวกได้หากไม่มีปัจจัยลบเข้ามา พร้อมให้แนวรับ 1,190 แนวต้าน 1,200 และมีจุด cut loss ที่ 1,170 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,193.15 จุด เพิ่มขึ้น 4.41 จุด(+0.37%) มูลค่าการซื้อขาย 12,420.55 ล้านบาท
การซื้อขายหุ้นช่วงเช้าวันนี้ ดัชนีเคลื่อนไหวในแดนบวกตลอดช่วงเช้า โดยแตะจุดสูงสุดของช่วงเช้าที่ 1,197.63 จุด และแตะจุดต่ำสุดของช่วงเช้าที่ระดับ 1,191.01 จุด
น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย) กล่าวว่า ตลาดหุ้นไทยเช้านี้ยังมีโมเมนตัมเป็นบวกได้อยู่ เช่นเดียวกับตลาดหุ้นอื่นในภูมิภาคเอเชียที่เช้านี้ต่างอยู่ในแดนบวกกันหมด เนื่องจากตลาดฯยังรับผลบวกจากผลประชุมผู้นำอียูที่ได้ข้อสรุปเป็นแนวทางนำไปสู่การปฏิบัติต่อไปได้ และในวันที่ 5 ก.ค.นี้ก็จะมีการประชุม ECB ซึ่งก็มีคาดการณ์ว่าจะมีการปรับลดอัตราดอกเบี้ยลง 0.25%
นอกจากนี้ ตัวเลขเศรษฐกิจในประเทศก็ยังดีอยู่ ทำให้มองว่าเศรษฐกิจไทยยังไปได้แม้จะถูกกระทบจากเศรษฐกิจโลกที่ซบเซาอยู่บ้าง แต่ทั้งนี้ก็ต้องคำนึงไว้ว่าการแก้ไขปัญหาในยุโรปยังต้องใช้เวลา ดังนั้นระหว่างทางตลาดฯอาจจะมีการแกว่งตัวได้
"ก็เป็นไปได้ที่จะมีเงินไหลเข้า เพราะต่างชาติ Net Buy แต่มองว่าคงจะยังไม่ strong buy อาจเป็นแค่การรักษา position ตามสถานการณ์ คือการเพิ่มสัดส่วนการลงทุนในสินทรัพย์เสี่ยงบ้าง เพื่อให้เป็นไปตามสถานการณ์ที่เป็นบวกในขณะนี้"น.ส.อาภาภรณ์ กล่าว 
แนวโน้มการลงทุนในช่วงบ่ายนี้ น.ส.อาภาภรณ์ กล่าวว่า ตลาดฯคงจะยืนในแดนบวกได้ หากไม่มีปัจจัยลบเข้ามา พร้อมให้แนวรับ 1,190 จุด แนวต้าน 1,200 จุด และมีจุด cut loss ที่ 1,170 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           SCB    มูลค่าการซื้อขาย 998.79 ล้านบาท ปิดที่ 151.00 บาท เพิ่มขึ้น 2.00 บาท          KBNAK  มูลค่าการซื้อขาย 632.20 ล้านบาท ปิดที่ 165.00 บาท เพิ่มขึ้น 1.50 บาท           JAS    มูลค่าการซื้อขาย 614.41 ล้านบาท ปิดที่   3.24 บาท เพิ่มขึ้น 0.02 บาท          PTTGC  มูลค่าการซื้อขาย 543.34 ล้านบาท ปิดที่  57.00 บาท ราคาไม่เปลี่ยนแปลง                      BANPU  มูลค่าการซื้อขาย 491.42 ล้านบาท ปิดที่ 468.00 บาท เพิ่มขึ้น 2.00 บาท